A BIZOTTSÁG 2000/2004/EK RENDELETE
(2004. november 19.)
a Koreai Köztársaságból származó textil- és ruhaipari termékek keretmennyiségei közötti átcsoportosítások engedélyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendeletre (1) és különösen annak 7. cikkére,
mivel:
(1)
A legutóbb 1994. december 22-én parafált és a 95/131/EK tanácsi határozattal (2) jóváhagyott, levélváltás formájában létrejött megállapodással módosított, az 1986. augusztus 7-én parafált és a 87/471/EGK tanácsi határozattal (3) elfogadott, az Európai Gazdasági Közösség és a Koreai Köztársaság között megkötött, a textiltermékek kereskedelméről szóló megállapodás úgy rendelkezik, hogy a kontingensévek között lehetséges átcsoportosításokat végrehajtani.
(2)
A Koreai Köztársaság 2004. szeptember 6-án kontingensévek közötti átcsoportosítást kérelmezett.
(3)
A Koreai Köztársaság által kérelmezett átcsoportosítások nem haladják meg a 3030/93/EGK rendelet 7. cikkében említett és VIII. melléklete 9. oszlopában meghatározott rugalmassági rendelkezéseket.
(4)
Helyénvaló a kérelemnek helyt adni.
(5)
Kívánatos, hogy ez a rendelet a kihirdetését követő napon hatályba lépjen annak érdekében, hogy a gazdasági szereplők az átcsoportosítást minél hamarabb igénybe vehessék.
(6)
Az e rendeletben előírt intézkedések összhangban vannak a 3030/93/EGK rendelet 17. cikke szerint felállított textiltermékekkel foglalkozó bizottság véleményével,
ELFOGADTA EZT A RENDELETET:
1. cikk
A Koreai Köztársaságból származó textilipari termékek keretmennyiségei közötti átcsoportosítások a 2004-es kvótaévre a mellékletnek megfelelően engedélyezésre kerülnek.
2.cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlen alkalmazandó valamennyi tagállamban.
Kelt Brüsszelben, 2004. november 19-én.